શિબિરમાં દિવ્યાંગોની ક્રિકેટની ટીમ બનાવવા માટે નામની નોંધણી કરવામાં આવી હતી. જે ટીમને યોગ્ય તાલીમ અપાવવા અને વર્ષમાં એક વખત જામનગર જિલ્લાના દિવ્યાંગ ક્રિકેટરો માટે અજીતસિંહજી પેવેલિયન-જામનગરના ક્રિકેટ ગ્રાઉન્ડમાં રમવાની તક આપવા, સીપીઆરની ખાસ કિસ્સામાં ૧ દિવસની દિવ્યાંગોને તાલીમ અપાવવા, સુરક્ષા સેતુ અંતર્ગત દિવ્યાંગોને પોલીસ મિત્ર તરીકે જોડવા, દિવ્યાંગો તેમજ તેમના પરિવારને પૂરતી સુરક્ષા મળી રહે તે માટે પ્રવર્તમાન ડિસે, એક્ટ-ર૦૧૬ અંતર્ગત સહાયરૃપ થવા અને સુરત પોલીસ કમિશનરના દિવ્યાંગોની ફરિયાદ ઘર બેઠા નોંધણી થઈ શકે તેવી વ્યવસ્થા કરાવવા, માહિતી અધિકાર અધિનિયમ-ર૦૦પ તળે અરજી ફી તથા માહિતી ફીમાંથી દિવ્યાંગોને મુક્તિ આપવા, રેલવે પ્લેટફોર્મમાં વિનામૂલ્યે પ્રવેશની સવલત આપી પ્લેટફોર્મ ટિકિટમાંથી મુક્તિ આપવા સહિતના સૂચનો રજૂ થયા હતાં. શિબિરમાં દિવ્યાંગ સમુદાયના રજૂ થયેલ વિવિધ પ્રશ્નોની ચર્ચા-વિચારણા અને યોગ્ય સ્તરે આ અંગે રજૂઆત કરવાનો નિર્ધાર કરવામાં આવ્યો હતો.